**Komisia pre posudzovanie projektov na rozvoj vzdelávania, športu, kultúry, sociálnej oblasti a životného prostredia – Grantová komisia**

**Zápisnica zo zasadnutia Grantovej komisie, dňa 01.10. 2019**

**Prítomní:**

členovia komisie:

Ing. Monika Ďurajková, PaedDr. Mária Barancová , Mgr. Boris Čechvala, Nikolaj Gečevský,
Ing. Marcela Kulifajová, Mgr. ET Mgr. Marek Machata, Ing. Martin Patoprstý, Ing. arch. Lucia Štasselová, Mgr. Michal Vicáň

**Neprítomní**: Silvia Pilková

**Hostia:** Mgr. Peter Kopún

zapisovateľka/tajomníčka:

Beata Tomášová

**Program:**

1. Otvorenie
2. VZN - odsúhlasenie navrhnutých zmien
3. Štatút dotačnej komisie
4. Žiadosť o Komunitnú dotáciu
5. Žiadosť o Rozvojovú dotáciu
6. Rôzne
7. Záver

**Nový program:**

1. Otvorenie

2. VZN – odsúhlasenie navrhnutých zmien

3. Návrh - Všeobecne záväzného nariadenia mestskej časti Bratislava-Ružinov č. ....../2019 zo dňa .........2019 o ochrane verejného poriadku v súvislosti s prevádzkovaním niektorých prevádzkarní na území mestskej časti Bratislava-Ružinov

4. Návrh na zrušenie Smernice RUZ 12 – Procesy a kompetencie miestneho úradu a grantovej komisie pri administrácii grantového programu a dotácií

5. Štatút dotačnej komisie

6. Žiadosť o Komunitnú dotáciu

7. Žiadosť o Rozvojovú dotáciu

8. Rôzne

9. Záver

**K  bodu 1:**

**Otvorenie\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rokovanie komisie viedla predsedníčka Grantovej komisie (ďalej len GK) Ing. Ďurajková.

Na úvod privítala členov komisie, navrhla zmenu programu rokovania a následne si ju členovia GK odsúhlasili.

**K  bodu 2:**

**VZN - odsúhlasenie navrhnutých zmien\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Komisia opäť prerokovala návrh VZN. Návrh prešiel pripomienkovým konaním vo vnútri komisie, do ktorého boli zapracované podnety z predchádzajúceho zasadnutia komisie. Komisia zvlášť preberala paragraf 9 a 10, body (5), z ktorých navrhli vypustiť písmená a), ktoré určovali dokladovanie povinných príloh – výpis z príslušného registra, v ktorom sa fyzická alebo právnická osoba registruje podľa osobitných predpisov, respektíve iný doklad o registrácii nie starší ako 3 mesiace ku dňu podania žiadosti, okrem výpisu z obchodného registra u právnických osôb alebo výpisu zo živnostenského registra u fyzickej osoby – podnikateľa.

Týmto návrhom GK prijala stanovisko nevyžadovať od žiadateľa uvedené povinné prílohy v Žiadosti o komunitnú dotáciu a v Žiadosti o rozvojovú dotáciu v zmysle verejne dostupných listín.

**Hlasovanie:**  za: 8

 proti: 0

 zdržal sa: 0

K ostatnému zneniu navrhovaného VZN členovia komisie nemali už žiadne pripomienky.

GK prerokovala a prijala spripomienkovaný návrh nového Všeobecne záväzného nariadenia mestskej časti Bratislava-Ružinov o poskytnutí komunitných a rozvojových dotácií z rozpočtu mestskej časti Bratislava-Ružinov.

**Hlasovanie:** za: 8

 proti: 0

 zdržal sa: 0

**K bodu 3:**

**Návrh všeobecne záväzného nariadenia mestskej časti Bratislava-Ružinov č. ....../2019 zo dňa .........2019 o ochrane verejného poriadku v súvislosti s prevádzkovaním niektorých prevádzkarní na území mestskej časti Bratislava-Ružinov**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Členom komisie bol materiál zaslaný elektronicky. Materiál na komisii následne odprezentoval prizvaný Mgr. Peter Kopún z právneho odboru, ktorý ozrejmil členom komisie jednotlivé navrhované znenia vyššieho uvedeného VZN.

Na zasadnutí komisie sa členovia uzniesli, že: Návrh berú na vedomie a odporúčajú schváliť na MZ m.č. Bratislava-Ružinov.

**Hlasovanie:**  za: 8

 proti: 0

 zdržal sa: 0

Stanovisko bolo prijaté.

**K  bodu 4:**

**Návrh na zrušenie Smernice RUZ 12 – Procesy a kompetencie miestneho úradu a grantovej komisie pri administrácii grantového programu a dotácie\_\_\_\_\_\_\_\_\_\_\_\_\_\_\_\_**

GK prerokovala RUZ 12 a uzniesla sa, že návrh nového VZN v plnom rozsahu obsahovo nahrádza platnú smernicu a teda by boli procesy usmernenia 2x a preto v súvislosti s tým GK navrhuje smernicu RUZ 12 zrušiť.

**Hlasovanie:** za: 8

 proti: 0

 zdržal sa: 0

GK Uznesením zrušila RUZ 12.

**K bodu 5:**

**Štatút Dotačnej komisie\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

GK sa uzniesla, že z dôvodu pripravovaného nového VZN premenuje aj názov štatútu
na Štatút Dotačnej komisie a rozhodla sa schváliť návrh nového štatútu, ktorý obsahuje zmeny v súlade s novým VZN

**Hlasovanie**: za: 8

 proti: 0

 zdržal sa: 0

**K bodu 6:**

**Žiadosť o Komunitnú dotáciu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

GK z dôvodu pripravovaného nového VZN prerokovala a prijala návrh predsedníčky
Ing. Ďurajkovej na nové znenie Žiadosti o Komunitnú dotáciu.

**Hlasovanie**: za: 8

 proti: 0

 zdržal sa: 0

**K bodu 7:**

**Žiadosť o Rozvojovú dotáciu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

GK z dôvodu pripravovaného nového VZN prerokovala a prijala návrh predsedníčky
Ing. Ďurajkovej aj na nové znenie Žiadosti o Rozvojovú dotáciu.

**Hlasovanie**: za: 8

 proti: 0

 zdržal sa: 0

**K bodu 8:**

**Rôzne\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Návrh PaedDr. Barancovej**

Pani PaedDr. Barancová predložila svoj návrh ako motiváciu alebo ako dať do povedomia občanom Ružinova dotácie s tým zámerom, že po ukončení dotačného programu Dotačná komisia vyhodnotí tri najlepšie spracované programy za dohodnutú cenu/odmenu
so samotným ocenením víťazov a  prezentovaním sa napr. v Ružinovskej televízii.

GK prijala návrh PaedDr. Barancovej a odporúča ho podrobnejšie prerokovať
na niektorom zo zasadnutí Grantovej komisie, ktorá sa bude bližšie venovať propagácií dotácií.

**Hlasovanie**: za: 8

 proti: 0

 zdržal sa: 0

**Návrh Mgr. Vicáňa**

Mgr. Vicáň navrhol doplniť do Žiadosti o dotáciu (komunitnú a rozvojovú)  text – čestné prehlásenie: Súhlasím s aktuálne platnými pravidlami pre čerpanie dotácií, ktoré sú súčasťou príslušnej dotačnej výzvy.

GK návrh Mgr. Vicáňa prijala.

**Hlasovanie**: za: 8

 proti: 0

 zdržal sa: 0

**K bodu 9:**

**Záver\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predsedníčka GK poďakovala všetkým za účasť a ukončila zasadnutie GK.

Najbližšie pracovné stretnutie GK je naplánované na 22. 10. 2019 o 14:00 hod.

V Bratislave dňa 07. 10. 2019

Zapísala: Beata Tomášová, v.r.

Ing. Monika Ďurajková, v.r.

PaedDr. Mária Barancová, v.r.

Mgr. Boris Čechvala, v.r.

Nikolaj Gečevský, v.r.

Ing. Marcela Kulifajová, v.r.

Mgr. et Mgr. Marek Machata , v.r.

Ing. Martin Patoprstý, v.r.

Ing. arch. Lucia Štasselová, v.r.

Mgr. Michal Vicáň, v.r.